Odporúčanie ROZHODNUTIE RADY o pristúpení Chorvátska k Dohovoru z 23. júla 1990 o zamedzení dvojitého zdanenia v súvislosti s úpravou ziskov združených podnikov. /* COM/2013/0586 final/2 - 2013/0308 (CNS) */





DÔVODOVÁ SPRÁVA V článku 3 ods. 4 Aktu o pristúpení Chorvátska k Európskej únii z roku 2011 sa ustanovuje, že Chorvátsko pristupuje k dohovorom a protokolom uvedeným v prílohe I k aktu o pristúpení a že tieto dohovory a protokoly nadobudnú platnosť pre Chorvátsko dňom stanoveným Radou. Podľa článku 3 ods. 5 aktu o pristúpení Rada jednomyseľne na odporúčanie Komisie a po porade s Európskym parlamentom rozhodne o vykonaní všetkých úprav potrebných z dôvodu pristúpenia Chorvátska k takýmto dohovorom a protokolom a upravené znenia uverejní v Úradnom vestníku Európskej únie. Zoznam dohovorov a protokolov uvedený v prílohe I k aktu o pristúpení obsahuje Dohovor 90/436/EHS z 23. júla 1990 o zamedzení dvojitého zdanenia v súvislosti s úpravou ziskov združených podnikov (arbitrážny dohovor), Dohovor z 21. decembra 1995 o pristúpení Rakúskej republiky, Fínskej republiky a Švédskeho kráľovstva k arbitrážnemu dohovoru, Protokol z 25. mája 1999, ktorým sa mení a dopĺňa arbitrážny dohovor, a Dohovor z 8. decembra 2004 o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k arbitrážnemu dohovoru. Arbitrážny dohovor bol zmenený protokolom z 25. mája 1999 a dohovormi z 21. decembra 1995 a 8. decembra 2004. Bulharsko a Rumunsko pristúpili k arbitrážnemu dohovoru na základe aktu o pristúpení z roku 2005. V rozhodnutí 2008/492/ES z 23. júna 2008 boli vykonané zmeny požadované z dôvodu pristúpenia Bulharska a Rumunska k arbitrážnemu dohovoru a stanovený dátum jeho nadobudnutia platnosti v znení zmien pre Bulharsko a Rumunsko. Cieľom tohto odporúčania Komisie pre rozhodnutie Rady je vykonať zmeny požadované z dôvodu pristúpenia Chorvátska k arbitrážnemu dohovoru a stanoviť dátum jeho nadobudnutia platnosti v znení zmien pre Chorvátsko, a to v súlade s článkom 3 ods. 4 a článkom 3 ods. 5 aktu o pristúpení z roku 2011. 2013/0308 (CNS) Odporúčanie ROZHODNUTIE RADY o pristúpení Chorvátska k Dohovoru z 23. júla 1990 o zamedzení dvojitého zdanenia v súvislosti s úpravou ziskov združených podnikov. RADA EURÓPSKEJ ÚNIE, so zreteľom na Zmluvu o Európskej únii, so zreteľom na Zmluvu o fungovaní Európskej únie, so zreteľom na Akt o pristúpení Chorvátska, najmä na jeho článok 3 ods. 4 a článok 3 ods. 5, so zreteľom na odporúčanie Európskej komisie[1], so zreteľom na stanovisko Európskeho parlamentu[2], keďže: (1) Dohovor 90/436/EHS[3] (ďalej len „arbitrážny dohovor“) bol podpísaný 23 júla 1990 v Bruseli a nadobudol platnosť1. januára 1995. (2) Arbitrážny dohovor bol zmenený protokolom[4] podpísaným 25. mája 1999, dohovorom podpísaným 21. decembra 1995[5] a dohovorom podpísaným 8. decembra 2004[6], ako aj rozhodnutím 2008/492/ES z 23. júna 2008[7]. (3) Článkom 3 ods. 4 aktu o pristúpení z roku 2011[8] sa ustanovuje, že Chorvátsko pristupuje k dohovorom a protokolom uzatvoreným medzi členskými štátmi a uvedeným v prílohe I k aktu o pristúpení. Pre Chorvátsko majú nadobudnúť platnosť dňom, ktorý stanoví Rada. (4) V súlade s článkom 3 ods. 5 aktu o pristúpení z roku 2011 má Rada urobiť všetky úpravy požadované z dôvodu pristúpenia k uvedeným dohovorom a protokolom a upravené znenia uverejniť v Úradnom vestníku Európskej únie, PRIJALA TOTO ROZHODNUTIE: Článok 1 Arbitrážny dohovor sa mení a dopĺňa takto: 1) V článku 2 ods. 2 sa body i) až xxvii) nahrádzajú takto: „i) v Belgicku: a) impôt des personnes physiques/personenbelasting; b) impôt des sociétés/vennootschapsbelasting; c) impôt des personnes morales/rechtspersonenbelasting; d) impôt des non-résidents/belasting der niet-verblijfhouders; e) taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting; ii) v Bulharsku: a) данък върху доходите на физическите лица; b) корпоративен данък; iii) v Českej republike: a) daň z příjmů fyzických osob; b) daň z příjmů právnických osob; iv) v Dánsku: a) indkomstskat til staten; b) den kommunale indkomstskat; c) den amtskommunale indkomstskat; v) v Nemecku: a) Einkommensteuer; b) Koerperschaftsteuer; Gewerbesteuer, pokiaľ je táto daň založená na zisku z obchodovania; vi) v Estónsku: a) tulumaks; vii) v Írsku: a) Cáin Ioncaim; b) Cáin Chorparáide; viii) v Grécku: a) φόρος εισοδήματος φυσικών προσώπων; b) φόρος εισοδήματος νομικών προσώπων; c) εισφορά υπέρ των επιχειρήσεων ύδρευσης και αποχέτευσης; ix) v Španielsku: a) Impuesto sobre la Renta de las Personas Físicas; b) Impuesto sobre Sociedades; c) Impuesto sobre la Renta de no Residentes; x) vo Francúzsku: a) impôt sur le revenu; b) impôt sur les sociétés; xi) v Chorvátsku: a) porez na dohodak; b) porez na dobit; xii) v Taliansku: a) imposta sul reddito delle persone fisiche; b) imposta sul reddito delle società; c) imposta regionale sulle attività produttive; xiii) na Cypre: a) Φόρος Εισοδήματος; b) Έκτακτη Εισφορά για την Άμυνα της yημοκρατίας; xiv) v Lotyšsku: a) uzħēmumu ienākuma nodoklis; b) iedzīvotāju ienākuma nodoklis; xv) v Litve: a) Gyventojų pajamų mokestis; b) Pelno mokestis; xvi) v Luxembursku: a) impôt sur le revenu des personnes physiques; b) impôt sur le revenu des collectivités; c) impôt commercial, pokiaľ je táto daň založená na zisku z obchodovania; xvii) v Maďarsku: a) személyi jövedelemadó; b) társasági adó; c) osztalékadó; xviii) na Malte: a) taxxa fuq l-income; xix) v Holandsku: a) inkomstenbelasting; b) vennootschapsbelasting; xx) v Rakúsku: a) Einkommensteuer; b) Körperschaftsteuer; xxi) v Poľsku: a) podatek dochodowy od osób fizycznych; b) podatek dochodowy od osób prawnych; xxii) v Portugalsku: a) imposto sobre o rendimento das pessoas singulares; b) imposto sobre o rendimento das pessoas colectivas; c) derrama para os municípios sobre o imposto sobre o rendimento das pessoas colectivas; xxiii) v Rumunsku: a) impozitul pe venit; b) impozitul pe profit; c) impozitul pe veniturile obținute din România de nerezidenți; xxiv) v Slovinsku: a) dohodnina; b) davek od dobička pravnih oseb; xxv) na Slovensku: a) daň z príjmov právnických osôb; b) daň z príjmov fyzických osôb; xxvi) vo Fínsku: a) valtion tuloverot/de statliga inkomstskatterna; b) yhteisöjen tulovero/inkomstskatten för samfund; c) kunnallisvero/kommunalskatten; d) kirkollisvero/kyrkoskatten; e) korkotulon lähdevero/källskatten å ränteinkomst; f) rajoitetusti verovelvollisen lähdevero/källskatten för begränsat skattskyldig; xxvii) vo Švédsku: a) statlig inkomstskatt; b) kupongskatt; c) kommunal inkomstskatt; xxviii) v Spojenom kráľovstve: a) Income Tax; b) Corporation Tax.“ 2) V článku 3 ods. 1 sa zoznam nahrádza takto: „– v Belgicku: De Minister van financiën alebo jeho oprávnený zástupca, Le Ministre des finances alebo jeho oprávnený zástupca, – v Bulharsku: Министъра на финансите или негов упълномощен представител, – v Českej republike: Ministr financí alebo jeho oprávnený zástupca, – v Dánsku: Skatteministeren alebo jeho oprávnený zástupca, – v Nemecku: Der Bundesminister der Finanzen alebo jeho oprávnený zástupca, – v Estónsku: Rahandusminister alebo jeho oprávnený zástupca, – v Írsku: The Revenue Commissioners alebo ich oprávnení zástupcovia, – v Grécku: Υπουργός Οικονομικών alebo jeho oprávnený zástupca, – v Španielsku: El Ministro de Economía y Hacienda alebo jeho oprávnený zástupca, – vo Francúzsku: Le Ministre chargé du budget alebo jeho oprávnený zástupca, – v Chorvátsku: Ministar financija alebo jeho oprávnený zástupca, – v Taliansku: Il Capo del Dipartimento per le Politiche Fiscali alebo jeho oprávnený zástupca, – na Cypre: Ο Υπουργός Οικονομικών alebo jeho oprávnený zástupca, – v Lotyšsku: Valsts ieņēmumu dienests, – v Litve: Finansų ministras or alebo jeho oprávnený zástupca, – v Luxembursku: Le Ministre des Finances alebo jeho oprávnený zástupca, – v Maďarsku: a pénzügyminiszter alebo jeho oprávnený zástupca, – na Malte: Il-Ministru responsabbli għall-Finanzi alebo jeho oprávnený zástupca, – v Holandsku: De Minister van Financiën alebo jeho oprávnený zástupca, – v Rakúsku: Der Bundesminister für Finanzen alebo jeho oprávnený zástupca, – v Poľsku: Minister Finansów alebo jeho oprávnený zástupca, – v Portugalsku: O Ministro das Finanças alebo jeho oprávnený zástupca, – v Rumunsku: Preşedintele Agenţiei Naţionale de Administrare Fiscală sau un reprezentant autorizat, – v Slovinsku: Ministrstvo za finance alebo jeho oprávnený zástupca, – na Slovensku: Minister financií alebo jeho oprávnený zástupca, – vo Fínsku: Valtiovarainministeriö alebo jeho oprávnený zástupca, Finansministeriet alebo jeho oprávnený zástupca, – vo Švédsku: Finansministern alebo jeho oprávnený zástupca, – v Spojenom kráľovstve: The Commissioners of Inland Revenue alebo ich oprávnení zástupcovia.“ Článok 2 Znenia arbitrážneho dohovoru a protokolu z 25. mája 1999 spolu s dohovormi z 21. decembra 1995 a 8. decembra 2004 a rozhodnutím 2008/492/ES vyhotovené v chorvátskom jazyku[9] sú autentické za rovnakých podmienok ako ostatné jazykové verzie týchto textov. Článok 3 Arbitrážny dohovor zmenený protokolom z 25. mája 1999, dohovorom z 21. decembra 1995 a dohovorom z 8. decembra 2004, rozhodnutím 2008/492/ES, ako aj týmto rozhodnutím, nadobúda vo vzťahoch medzi Chorvátskom a každým z ostatných členských štátov Európskej únie platnosť dňa XXX [dátum]. Článok 4 Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie. V Bruseli Za Radu predseda [1] Ú. v. EÚ L […],[…], s.[…]. [2] Ú. v. EÚ L […],[…], s.[…]. [3] Dohovor o zamedzení dvojitého zdanenia v súvislosti s úpravou ziskov združených podnikov (Ú. v. ES L 225, 20.8.1990, s. 10.) [4] Protokol, ktorým sa mení a dopĺňa Dohovor z 23. júla 1990 o zamedzení dvojitého zdanenia v súvislosti s úpravou zisku združených podnikov (Ú. v. ES C 202, 16.7.1999, s. 1). [5] Dohovor o pristúpení Rakúskej republiky, Fínskej republiky a Švédskeho kráľovstva k Dohovoru o zamedzení dvojitého zdanenia v súvislosti s úpravou zisku združených podnikov (Ú. v. ES C 26, 31.1.1996, s. 1). [6] Dohovor o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o zamedzení dvojitého zdanenia v súvislosti s úpravou ziskov združených podnikov (Ú. v. EÚ C 160, 30.6.2005, s. 1). [7] Rozhodnutie Rady z 23. júna 2008, o pristúpení Bulharska a Rumunska k Dohovoru z 23. júla 1990 o zamedzení dvojitého zdanenia v súvislosti s úpravou ziskov združených podnikov (Ú. v. EÚ L 174, 3.7.2008, s. 1). [8] Akt o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu (Ú. v. EÚ L 112, 24.4.2012, s. 21). [9] Chorvátske znenie dohovorov a protokolu a rozhodnutia 2008/492/ES sa uverejní neskôr v mimoriadnom vydaní úradného vestníka.